UBERA ARANZETA (EH Bildu, 2016-04-21):
Egun on guztioi.
EH Bilduk lege honen aurrean daukan jarrera orokorra abstentzioaren jarrera da, laburbilduta esanda, hitz bakarrean esateko. Egia esan ez dugu ulertzen zertara etorri den Larrialdien Lege erreforma hau. Ez dugu ulertu erreforma honen motibazioa eta helburua, nahiz eta zuk esan duzun eguneratzera eta gaur egokitzera, egungo garaietara egokitzera zetorrela.
Ez dugu ulertu, zeren ikusita zein emendakin aurkeztu diren, zein aldaketak aurkeztu diren eta zein emendakin onartu diren, batik bat, ba ez da ulertzen, ez da ulertzen. Agian Gobernuaren helburua zen bereizketa bat egitea; alde batetik, ikuskizunen legea, bestetik, suhiltzaileena, eta hirugarrenik, larrialdiena, horrela ikuspegi partzial eta zatikatu bat emanik.
Printzipioz, erreforma oso tekniko batetan geratzen da. Baldin eta ez baldin badago helburu ezkuturik, eta guk behintzat ez dugu lortu antzematerik eta ikusterik zein den helburu ezkutu hori. Gure taldearen, EH Bilduk legeari aurkezturiko zuzenketak ez dira asko izan, ez dira asko izan, hori horrela da, baina bai sakonak eta kualitatiboak, eta hala aitortu digute gainerako taldeek eta baita Gobernua sostengatzen duen taldeak ere.
Izan ere, guk geneukan helburua gure emendakinekin lege berria, larrialdien osaera kudeaketa eta funtzionamendua ikuspegi integral batetatik hobetzea zelako, edukiz osatzen eta antolaketa eredu horizontalagoaz hornitzen saiatu gara eta, horrekin batera, gure eskuduntzetan areagotzea, gure autogobernuan, hainbeste Gobernuak aldarrikatzen duen autogobernu horretan urratsak ematea.
Zehatzagoak izateko, gure helburua izan da larrialdiek izan behar duten aurreikuspen eta erantzun egokia emateko ikuspegi integrala txertatzea, ez bakarrik hondamendi egoerei edota larrialdi ez ohikoei begira, baizik eta eguneroko, eguneroko larrialdiekin lotuta, ikuspegi integral hori, gainera ikusita zer gertatzen ari zaigun.
Bestetik funtzionamendua hobetzea eta gaurkotzea, eta horretarako larrialdien euskal agentzia sortuz, horretan koordinazioa hobetzeko eta ba momentu honetan larrialdiak osatzen duten gorputz desberdinen arteko, ba ez, ekipo, ekipo izaera hori sortzeko eta bakoitza ez geratzeko bere esparruan aislatua.
Formakuntzan sakontzea izan da gure beste helburuetako bat eta guretzat benetan funtsezkoa dena. Beste bat, itsas salbamendua, itsas esparruan geratzen diren larrialdiak lege honen esparrukoak izatea, azken urteotan geratu den utzikeriari, utzikeriari aurre egiteaz gain, gure eskuduntzak, gureak direnak eskuratzen joateko.
Sare boluntarioa sortzea larrialdi zerbitzuen profesionalari babesa eta laguntza emateko. Gure helburua ez zen hauek profesionalak ordezkatzea, baizik eta osatzea eta laguntza eskatzea.
Eta bestetik, beste helburu garrantzitsu bat eta funtsezko bat geneukan, eta zen lurralde historikoek eta udalek babes zibilerako eta larrialdietarako egitura sortzea, zeren ondo dago legeak eta markoak sortzea, baina ez baldin badaukagu bitartekorik eta egiturarik, ba plan hauek azkenean ezer esan geratu dira, azken urteotan geratu diren bezala kajoietan. Eta horrez gain ere, ba herrietan, herrialdean jende entrenatua izateko edozein momentutan horrelako egoera baten aurrean jakingo dutenak erantzun egoki bat ematen.
Horiek ziren gure helburuak, nahiz eta ba zenbait irizpide eta helburuei ateak irekitzea lortu dugun. Ez dugu lortu nahi genuen beste, baina egia da hainbat kontutan ate batzuk irekitzea lortu dugula eta guretzat garrantzitsua da eta baloratzen dugu, behintzat, egokitzapen honetan ba bide horiei ateak irekitzea.
Esaterako, ez dugu lortu euskal agentziarik sortzea...
...bide horiei atea irekitzea.
Esaterako, ez dugu lortu euskal agentziarik sortzea. Badirudi nahiago dela bakoitza bere botere kuota mantentzen jarraitzea, eta koordinazioan eta funtzionamenduan ez hainbeste sakontzea, nahiz eta egia den eta aitortu behar den, antolakuntzarako estruktura publiko bat sortzea adostu dugula. Guretzat hori garrantzitsua da lege honek ate bat irekitzen duelako antolakuntza eta koordinazio horretan hobetzeko.
Formakuntzari dagokionean, lortu dugun adostasuna baloratzekoa da. Iruditzen zaigu honetan bai eman dugula aurrerapauso garrantzitsua eta hori funtsezkoa da. Orain baliabideak ezarri beharko dira, zeren eta baliabiderik gabe munduko legerik hoberena izan dezakegu, baina baliabideak ez baldin badaude, ezin aurrera egin.
Gure beste helburuetako bat zen itsas salbamenduarena. Lurreko salbamenduaz gain, itsas salbamenduan urrats bat ematea. Baina esan honetan ez dugula lortu inolako adostasunik eta berriro ere itsasoko salbamendua inoren esparruan geratuko dira azken urteotan geratu den bezala.
Gure eskuduntzak mahai operatibora eramateko ere ez dugu heldulekurik izango. Horregatik, hau da gaur osoko bilkura honetara ekarri dugun eta mantendu dugun emendakinetako bat.
Sare boluntarioari dagokionean, esan ez dugula lortu legean boluntarioen sare bat osatzea eta hauek baliabidez hornitzea. Ez dugu ulertzen zergatik ez zaion sare honi behar duen besteko garrantzia ematen. Egia da lortu dugula adostea erregistro bat sortzea. Lehen aurrerapauso bat izan daiteke eta horrek lagundu dezake hemendik aurrera garapen bat ahalbidetzen. Baina iruditzen zaigu momentu honetan ikusita zer egoera dagoen bolondresgoan, ikusita herri honek auzolanean, boluntariadoan izan duen kulturarekin, iruditzen zaigu benetan lantzeko esparru bat dela.
Pena bat izan da benetan alboratua geratzea lurralde historikoetan eta herrietan, batez ere 20.000 biztanleko herrietan, larrialdietako estrukturak sortzea. Azkenean, horrek laguntzen duelako lege honek jasoko duena egunerokoan praktikara eramaten: planak egiten, planak definitzen, eguneratzen, jendea formatzen, jendea entrenatua izaten.
Horregatik, gaurkoan mantendu dugu, alde batetik, lurralde historikoetan estruktura horiek mantentzearena, herri txikiei eta nolabait sostengua emateko, eta bestetik, 20.000 biztanleko herriena, nahiz eta hor prest agertu ginen erdibideko bat egitera, baina ez da posible izan.
Por lo tanto, y para resumir en una palabra la valoración que hacemos de la reforma de Ley de Emergencias, podemos resumirla como agridulce. Por una parte estamos contentas, estamos contentas por haber conseguido abrir camino a cuestiones que considerábamos importantes y básicas, como la mejora del funcionamiento y coordinación de las emergencias, como la estructura organizativa pública de emergencias, la formación, la red de voluntariado. Y por otra parte, estamos disgustadas por haber perdido la oportunidad que teníamos de dotar a emergencias de estructuras en las cuestiones diarias mediante planes o protocolos, y porque otra vez más, pues el salvamento marítimo queda en tierra de nadie.
Eskerrik asko.